ఏటా 25 లక్షల కార్లు కొనుగోలు
వీటిలో లగ్జరీకార్లు 35వేలు
వీరంతా పన్నుపరిధిలో లేనివారే!
ఐటిరిటర్నులు పరిశీలిస్తున్న పన్నుశాఖ
 
న్యూఢిల్లీ, డిసెంబరు 27: భారత్‌లో పన్నుచెల్లింపు దారులు 24.4లక్షల మంది వార్షిక పద్ధతిలో పన్ను లు రిటర్నులు దాఖలుచేస్తే వారందరూ సాలీనా పది లక్షల వార్షికాదాయ పరిమితిలో ఉన్నారు. విచిత్రం ఏమంటే భారత్‌లో సాలీనా 25 లక్షల కొత్తకార్లు కొంటున్నారు. వీటిలో 35 వేలకుపైగా విలాసవంత మైన కార్లే ఉన్నాయి. 125 కోట్ల జనాభాలో 3.65 కోట్ల మంది మాత్రమే పన్నులు చెల్లిస్తున్నట్లు తేలిం ది. 2014-15నుంచి ఇదే విధానంగా కొనసాగు తున్న భారత్‌లో లగ్జరీ కార్లు, ఇతర కార్లు మాత్రం 25 లక్షలకుపైబడి కొనుగోలుచేస్తున్నారంటే నల్ల ధనస్వాములు అత్యధిక సంఖ్యలోనే ఉన్నట్లు స్పష్టం అవుతోంది. మొత్తం 3.65 కోట్ల మంది 2014- 15లో రిటర్నులు దాఖలుచేస్తే 5.5 లక్షలమంది మాత్రమే ఐదులక్షలకుపైబడిన పన్నులు చెల్లించారు. మొత్తం పన్ను రాబడుల్లో 57శాతం వీరి రిటర్నులే ఉన్నాయి. దీన్నిబట్టి చూస్తే 3.65 కోట్ల మంది పన్ను చెల్లింపుదారుల్లో కేవలం 1.5శాతం మంది మాత్రమే పన్నులు చెల్లిస్తున్నట్లు తేలింది. కార్ల విక్రయాలతో బేరీజువేసి చూస్తే పన్ను రిటర్నులు విస్మయం కలిగిస్తున్నాయి. గడచిన ఐదేళ్లుగా చూస్తే ఏడాదికి 25 లక్షల కార్లు అమ్ముడవుతున్నాయి. గడ చిన మూడేళ్లలో కార్ల విక్రయాలు వరుసగా 25.03 లక్షలు, 26లక్షలు, 27లక్షలకుపైబడి వివిధ కంపెనీ లు విక్రయించాయి. వీరిలో ఎక్కువ మంది పన్నులు చెల్లిస్తున్నవారిలో లేకపోవడం విచిత్రం. పన్నుల చట్రంలో లేనివారే ఈ కార్లను ఎక్కువ కొనుగోలు చేస్తున్నట్లు తేలింది. కార్లకు సాధారణంగా ఏడేళ్ల జీవితకాలంగాలెక్కిస్తారు. సెకండ్‌హ్యాండ్‌కారు అయి తే ఐదేళ్ల జీవితకాలంగా నిర్ణయిస్తారు. ఆదాయ పన్ను లెక్కలను చూస్తే 48,417 మంది వ్యక్తులు కోటి రూపాయలకుపైబడి ఆదాయంఉన్నట్లు చూపిం చారు. అయితే లగ్జరీ కార్లు బిఎండబ్ల్యు, జాగ్వార్‌, ఆడి, మెర్సిడిస్‌, పోర్షే, మసారెటి వంటి బ్రాండ్లు ఏడాదికి 35 వేలకు తగ్గకుండా విక్రయిస్తున్నారు. ఇక వ్యక్తిగతంగా రిటర్నులు దాఖలుచేస్తున్న వారిలో 5.32 లక్షల మంది ఉన్నారు. వీరంతా రెండులక్షల వార్షికాదాయం చూపుతున్నారు. అందువల్లనే వీరం తా పన్నుపరిధిలోనికి రారు. 24.4 లక్షల మంది పన్ను రిటర్నులు దాఖలుచేసిన వారిలో అధికశాతం 10లక్షలకుపైబడిన ఆదాయం ఉన్నట్లుప్రకటించారు. ఏడాదికి 50 లక్షలు ఆదాయం ఉన్నవారు 1.47 లక్షల మంది ఉన్నట్లు పన్ను రిటర్నులను బట్టి తెలు స్తోంది. ఇక 2014-15 అసెస్‌మెంట్‌ సంవత్స రానికి సంబంధించి 1.61కోట్ల మందినుంచి టిడిఎస్‌ రూపంలో పన్నులు మినహాయింపు జరిగింది. అయి తే వీరంతా ఐటిఆర్‌లు దాఖలుచేయలేదు. భారత్‌ పన్నులరాబడి స్థూల దేశీయోత్పత్తి జిడిపిలో 16.7శాతం వాటాతో ఉంది. అదే అమెరికాలో అయి తే 25.4శాతం, జపాన్‌లో అయితే 30.3శాతంగా ఉంది. వాస్తవానికి లెక్కకుమించిన సంఖ్యలో పన్ను లు చెల్లించాల్సి ఉన్నప్పటికీ వారంతా పన్నులు చెల్లించడంలేదని ఆదాయపు పన్నుశాఖ సీనియర్‌ అధికారులు చెపుతున్నారు. అందువల్లనే పన్నుల ఎగవేతకు చెక్‌పెట్టేందుకు ప్రభుత్వంవిస్తృత కార్యా చరణను అమలు చేస్తోంది. గడచిన నవంబరు 8వ తేదీ ప్రభుత్వం రూ.500, రూ.1000 నోట్లు రద్దును ప్రకటించి అందరినీ విస్మయానికి గురిచేసింది. దీనితో ఒకేసారి బ్యాంకుల్లోనికి 14 లక్షలకోట్లు సొమ్ము డిపాజిట్లరూపంలో వచ్చింది. అంతేకాకుండా 2.5 లక్షలకు మించి వచ్చిన డిపా జిట్లపైనా, 12.5 లక్షలకు మించి ఉన్న కరెంటు ఖాతా డిపాజిట్లపైనా ఐటిశాఖ నిఘాపెంచింది. అందువల్లనే ఈ ఆర్థిక సంవత్సరం ముగిసేనాటికి పన్నుఖాతాల్లోనికి మరింతమంది పన్ను ఎగవేత దారులు వచ్చిచేరే అవకాశం ఉంది. అలాగే బినామి లావాదేవీల నిరోధక చట్టం ఉపయోగిం చడం ద్వారా రియాల్టీలో అక్రమాస్తులను గుర్తించే పనిలో ఉన్న కేంద్రం మరికొంతమందిని పన్నుల చట్రంలోనికి తీసుకు వస్తోంది. వీరిలో అత్యధికంగా ప్రవాసభారతీయుల సొంతగడ్డపై కొనుగోలుచేసిన ఆస్తి వివరాలే అధికంగా ఉన్నట్లు అంచనా.